
Fél-automatikus használhatóság kiértékelő keretrendszer

A szoftver-karbantartási költségek nagy része olyan használhatósági hibák miatt keletkezik, amelyek csak a szoftver kiadása és telepítése után jelentkeznek.
A használhatósági hibák elég szubjektívek, ezért nehéz mindenki számára könnyen használható szoftvert fejleszteni.
Ennek ellenére törekedni kell az egyszerűbb és átláthatóbb felhasználói felületek fejlesztésére, mivel ez egy döntő ok lehet egy szoftver vásárlásánál.
Emiatt a szoftverek folyamatos és célzott használhatósági tesztelése elengedhetetlen és meglehetősen kifizetődő is.
Dolgozatunkban bemutatunk egy prototípust (Használhatóság Kiértékelő Keretrendszer), amely a fenti problémákra próbál megoldást nyújtani.
A keretrendszer egy jól definiált használhatósági-modellen alapul, használhatósági metrikákat számol, kérdőívek segítségével pontosítja az értékeket, végül jelentéseket generál az elemzett rendszerről.
A prototípust sikeresen alkalmaztuk egy kutatás keretein belül, melyben könyvtári nyilvántartó rendszerek használhatóságának mérése és javítása volt a cél.




